Public procurement notice: Prior Information Notice Without Call For Competition
Published: 2022-04-15
Buyer: Laurea-ammattikorkeakoulu Oy
Country: FI
Contract type: Services
CPV classification: 48000000 | 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tämän on kutsu markkinavuoropuheluun koskien Laurea-ammattikorkeakoulun suunnittelemaa hankintaa, jonka kohteena on verkkokauppa Laurean muulle kuin tutkintoon johtavalle koulutukselle. Suunnitelman mukaan hankinta sisältää verkkokaupan alustaratkaisun käyttöönottoprojektin, tuki- ja ylläpitopalvelut sekä jatkokehittämisen. Suunniteltua hankintaa on kuvattu kohdassa "II.2.4) Kuvaus hankinnasta".
Kyseessä ei ole tarjouspyyntö tai hankintailmoitus. Tämä ilmoitus ei käynnistä hankintaa. Tämän markkinavuoropuhelun tarkoitus on kartoittaa kiinnostuneita toimittajia, tunnistaa erilaisia ratkaisuvaihtoehtoja ja saada tietoa suunnitteilla olevaan hankintaan liittyen.
Markkinavuoropuhelu koostuu hankintayksikön harkinnan mukaisesti seuraavista osioista: mahdollisesta kirjallisesta vastaamisesta hankintayksikön esittämiin kysymyksiin, mahdollisesti myöhemmin toteutettavasta alustavan tarjouspyyntömateriaalin kommentoinnista ja mahdollisista toimittajatapaamisista.
Hankinnasta kiinnostuneita toimijoita pyydetään ilmoittamaan mahdollisimman pian, kuitenkin 6.5.2022 mennessä, kiinnostuksestansa osallistua markkinavuoropuheluun lähettämällä tiedot yhteyshenkilöstä ja hänen yhteystiedoistaan osoitteeseen kilpailutus@hansel.fi otsikolla: "Laurea-ammattikorkeakoulu - Verkkokaupparatkaisu koulutustuotteille, markkinavuoropuhelu".
Markkinavuoropuheluun vastaaminen ei sido toimittajaa myöhemmin mahdollisesti toteutettavaan tarjouskilpailuun osallistumiseen. Laurea-ammattikorkeakoulu ei suorita korvauksia tarjoajille markkinavuoropuheluun osallistumisesta. Markkinavuoropuhelu ei sido ketään osapuolta. Markkinavuoropuhelu ei velvoita Laurea-ammattikorkeakoulua suorittamaan hankintaa. Markkinavuoropuhelu käydään suomeksi. Laurea-ammattikorkeakoulu pidättää oikeuden itsellään päättää kaikista jatkotoimenpiteistä esimerkiksi koskien hankintaa, hankintatapaa, aikatauluja ja hankinnan sisältöä. Tehdessään päätöksiä jatkotoimenpiteistä Laurea-ammattikorkeakoulu voi hyödyntää markkinavuoropuhelun aikana saamiaan tietoja.
Ennakkotietoilmoituksessa esitetty kuvaus ja hankintailmoituksen arvioitu julkaisupäivämäärä ovat alustavia ja suuntaa antavia ennakkotietoja.
Suunnitellun hankinnan kohteena on verkkokauppa Laurean muulle kuin tutkintoon johtavalle koulutukselle. Hankinta sisältää verkkokaupan alustaratkaisun käyttöönottoprojektin, tuki- ja ylläpitopalvelut sekä jatkokehittämisen.
Hankinnan kohteena on verkkokauppa Laurean muulle kuin tutkintoon johtavalle koulutukselle. Hankinta sisältää verkkokaupparatkaisun käyttöönottoprojektin sekä tuki- ja ylläpitopalvelut.
Palvelualustan sisältöä tulee pystyä hallitsemaan yleisimpien selaimien avulla ilman erillisiä selaimen lisäosia. Toiminnallisuuksien ja ajankohtaisen tiedon ylläpitoa varten tarvitaan selainpohjainen sisällönhallintatyökalu, jonka avulla sisältöä voidaan päivittää.
Verkkokaupan hankinnan tavoitteena on olla ensisijainen ei tutkintoon johtavan koulutuksen kauppapaikka Laurean verkkosivuilla. Hankinnassa tavoitellaan yhtä yhteistä palvelukanavaa Laurean ulkoisille asiakkaille.
Asiakas pääsee ilmoittautumaan haluamalleen opinnolle tai löytämäänsä koulutukseen mahdollisimman sujuvasti ja ohjatusti. Tavoitteena on toteuttaa automatisoidumpi ilmoittautumis- ja opiskeluprosessi hyödyntäen taustajärjestelemien rajapintoja.
Verkkokaupparatkaisun tulee sisältää ilmoittautumisjärjestelmä, josta on integroitavissa tiedot Laurean oppimisalustalle. Verkkokaupan ilmoittautumismenettelyssä on huomioitava ilmoittautumislomakkeen muokattavuus sekä tunnistamisprosessi. Ilmoittautumis- ja tunnistamisprosessissa huomioitava myös kansainväliset asiakkaat. Ilmoittautumismenettelyssä tulee olla kaikkia tuotteita koskeva yhteinen osa ja lisäksi mahdollisuus tehdä tuoteryhmäkohtaisia lisäyksiä.
Verkkokaupassa tulee olla maksuominaisuus. Maksuominaisuuksiin tulee voida liittää asiakasryhmäkohtaisen hinnoittelun mahdollisuus ja sekä mahdollisuus määrittää hintakatto.
Verkkokaupassa mahdollistetaan isoille massoille koulutuksiin ilmoittautumiset sekä nopeus päästä aloittamaan opinnot ilmoittautumisen jälkeen. Esimerkiksi MOOC-opinnoissa opiskelijan on voitava aloittaa opinnot heti ilmoittautumisen vahvistamisen jälkeen.